- Kommer til oss!
ARTIKKELEN ER OVER 20 ÅR GAMMEL Etter gårsdagens 0-1-tap på Lerkendal mot det skotske mesterlaget Glasgow Rangers sa Eggen til VG: - Jeg har da pratet med John selv - og vet at han helst vil til RBK. Jeg forholder meg til det, sier Eggen. - Når må han være i Trondheim? - Innen denne uken bør han være på plass, sier Eggen. - Vi må jo ha en spiss på plass som erstatter når vi mister en. At agent Per A. Flod fører saken med RBK, er Eggen tilfreds med. - Flod er en veldig flink type, så vi har tro på at dette ordner seg, sa Eggen. At agent Rune Hauge, som fra før av er uttalt uønsket på Lerkendal, førte Strasbourg inn i kampen om Carew med et tilbud på 30 millioner kroner, blir mottatt med følgende RBK-kommentar: - Ikke overrasket! Typisk Hauge å blande seg inn nå. Vi endrer ikke vårt bud og har tro på at han kommer til oss, sier klubbdirektør Nils Skutle. Eggen velger trolig å la Bent Inge Johnsen få spissrollen etter Sigurd Rushfeldt inntil videre.
(Rosenborg-Glasgow Rangers 0-1) Rosenborg-trener Nils Arne Eggen har på ingen måte gitt opp håpet om å få Vålerengas spissjuvel, John Carew, til RBK.